Бунёди миллии иҷтимоии маблағгузории Тоҷикистон

Лоиҳаи таҳкими устувории иҷтимоӣ-иқтисодӣ

(ЛТУИИ)

## **НАҚШАИ РУШДИ ДЕҲА**

Деҳа: *Гулистон*

Ҷамоат: *Зарбдор*

Шаҳр: *Кӯлоб*

Минтақа:  *Хатлон*

“\_\_\_” \_\_\_\_\_\_\_\_\_\_\_\_ 20\_\_\_ year.

**Давраи тадқиқот:** *аз 20.04.2022 то 22.04.2022*

**Тадқиқотчиён:** *Шарифов Манучеҳр ва Нозимова Шаҳло*

**Асоси интихоби ҷомеа барои арзёбии муштараки минтақаҳои деҳот.**

1. **Мақсад**: Гузаронидани тадқиқот дар сатҳи ҷомеа барои муайян кардани хусусиятҳои иҷтимоӣ, иқтисодӣ, институтсионалии ҷомеа, инчунин таҳлил ва муайян кардани сабабҳои камбизоатӣ, интихоб ва афзалият додани ҷомеа, инчунин роҳҳои ҳалли мушкилоти онҳо барои татбиқи минбаъдаи зерлоиҳа.
2. **Вазифаҳо:**

1. Муайян намудани сатҳи зиндагии аҳолии маҳалла тавассути таҳлилу арзёбӣ:

* Мавҷудияти инфрасохтори иҷтимоӣ-иқтисодӣ;
* Фавти кӯдакон ва сатҳи бемориҳои сироятӣ;
* Мавҷудияти табақаи осебпазири аҳолӣ дар ҷомеа: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд;
* Дараҷаи шуғл, манбаъҳо ва сатҳи даромад;
* Сабабҳо ва сатҳи бекорӣ дар ҷомеа;
* Самтҳои асосии хароҷот дар асоси буҷети солонаи оила;
* Нишондиҳандаҳои камбизоатӣ ва гурӯҳбандии ҷомеаҳо аз рӯи сатҳи зиндагӣ.

2. Муайян кардани дараҷаи ягонагии сокинони ҷомеа ва/ё ихтилофҳои дохилии онҳо;

3. Муайян намудани масъалаҳои афзалиятноки ҷомеа;

4. Таҳлили захираҳо, имкониятҳо ва тайёрии аҳолӣ дар маҳалҳо барои ба ҳалли масъалаҳои иҷтимоӣ ва ҷалб намудани онҳо;

5. Арзёбии иқтидори институтсионалии ҷомеа ва роҳбарони он;

6. Муайян кардани дараҷаи иштироки ҷомеа ва қобилият дар пойдории лоиҳа;

7. Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.

8. Муайян намудани нерӯ ва нақши мақомоти ҳокимияти маҳаллӣ дар ҳалли проблемаҳои иҷтимоӣ;

9. Таҳияи нақшаи амалии ҷомеа.

# **I. Тавсифҳои умумӣ:**

* 1. Ҷомеа: (Тавсифи ҷойгиршавии ҷуғрофии деҳа, пешниҳоди маълумоти демографӣ дар бораи деҳа, маълумоти пурра дар бораи гурӯҳҳои осебпазир, истифода аз маълумот аз тадқиқоти минтақавӣ).

|  |  |  |  |
| --- | --- | --- | --- |
| № б/т | Маълумот | Ченак | Нишондиҳанда |
| 1 | Ҷойгиршавии ҷуғрофӣ |  | *Маркази ҷамоат, шимолу шарқии шаҳри Кӯлоб ҷойгир аст.* |
| 2 | Шумораи хонаводаҳо | оила | *145* |
| 3 | Шумораи аҳолӣ | нафар | *1367* |
| аз он ҷумла: Мардҳо | нафар | *680* |
| Занҳо | нафар | *687* |
| 4 | Ҳайати этникӣ: Тоҷикон | нафар | *1367* |
| Ӯзбекҳо | нафар | *0* |
| Русҳо | нафар | *0* |
| 5 | Шумораи муҳоҷирони меҳнатӣ | нафар | *84* |
| 6 | Шумораи маъюбон | нафар | *20* |
| 7 | Шумораи оилаҳои бесаробон | оила | *8* |

* 1. Тавсифи ҳудуд: (Пешниҳоди харита-схемаи минтақа, ки аз ҷониби худи сокинон тартиб дода шудааст, бо нишон додани ҷойгиршавии объектҳои асосии инфрасохтори иҷтимоӣ-иқтисодӣ).

*Деҳаи Гулистон бо деҳаҳои Панҷосиёби боло ва Марғак ҳамсарҳад мебошад*

*ФМТМУ №14*

*Бунгоҳи тиббӣ*

*Китобхона*

*Чойхонаи вохурӣ*

* 1. Тамоюлҳои рушди инфрасохтор: (Дар ин бахш дар бораи таърихи ҷомеа ва тамоюли рушди инфрасохтори иҷтимоӣ ва иқтисодии деҳа маълумот дода мешавад).

*Деҳаи Гулистони ҷамоати деҳоти Зарбдор 1965 таъсис ёфтааст. Аҳолии деҳа асосан ба кишоварзӣ (зироаткорию боғдорӣ ва чорвопарварӣ) машғул мебошанд. Дар давоми 57 соли мавҷудият деҳаи Гулистон дар 30 соли Истиқлолияти давлатии Ҷумҳурии Тоҷикистон дар деҳа иншоотҳои зерин сохта ба истифода дода шудааст.*

|  |  |  |  |
| --- | --- | --- | --- |
| № б/т | Инфрасохтор | Шароит | Соли таъсис |
| *1* | *Филиали муассисаи таҳсилоти миёнаи умумӣ* | *ФМТМУ ба таъмири асосӣ ниёз дорад. Таъмири умумии биноҳо, иваз кардани дару тирезаҳо, фарши синфхонаҳо, мизу курсиҳо, рангу боркунӣ ва ғайра* | *1992* |
| *2* | *Бунгоҳи тиббӣ* | *Фаъолият дорад,* | *2020* |
| *3* | *Системаи таъмини оби нӯшокӣ* | *Коршоям аст* | *1992*  *2020* |
| *4* | *Системаи барқтаъминкунӣ* | *Фаъолият дорад, ба таъмири асосӣ ниёз дорад* | *1988* |
| *5* | *Китобхона* | *Фаъолият дорад,* | *2020* |
| *6* | *Сартарошхона* | *Фаъолият дорад,* | *2020* |
| *7* | *Купрӯк №1* | *Коршоям аст* | *2020* |
| *8* | *Мағоза - 2 адад* | *Фаъолият доранд* | *2020* |
| *9* | *Сохтмони роҳҳои дохилии деҳа* | *Аксари роҳҳо асфалтпуш мебошанд* | *1965* |

**II. Таҳлили сатҳи зиндагии аҳолии деҳа*.*** *(Маълумоте, ки аз ҷомеа гирифта шудааст, пешниҳод кунед. Ҳар як унсур бояд таҳлили иттилооти гирифташударо инъикос кунад ва бо омор тасдиқ карда шавад).*

* 1. Мавҷудияти инфрасохтори иҷтимоӣ-иқтисодӣ; (Вазъиятро тавсиф намуда, ба ҳар як инфрасохтори мавҷуда баҳо диҳед, талаботи ҷомеаро ба навъҳои нави хизматрасонӣ, дараҷа ва сифати таъсири инфрасохтор ба сатҳи зиндагии аҳолӣ нишон диҳед.).

|  |  |  |
| --- | --- | --- |
| № б/т | Инфрасохтори мавҷуда | Шарҳ |
| *1* | *Филиали муассисаи таҳсилоти миёнаи умумӣ* | *ФМТМУ ба таъмири асосӣ ниёз дорад. Таъмири умумии биноҳо, иваз кардани дару тирезаҳо, фарши синфхонаҳо, мизу курсиҳо, рангу боркунӣ ва ғайра* |
| *2* | *Бунгоҳи тиббӣ* | *Бунгоҳи тиббӣ фаъолиятмекунад* |
| *3* | *Системаи таъмини оби нӯшокӣ* | *90 %-и хонаводаҳо бо оби тозаи ошомиданӣ дар хонаҳояшон таъмин ҳастанд* |
| *4* | *Системаи барқтаъминкунӣ* | *Тақрибан 45%-и симчубҳо ва ноқилҳои барқӣ ба иваз кардан зарурат доранд. Қисми кӯчаҳои деҳа ба ҷароғонкунонӣ эҳтиёҷ доранд* |
| *5* | *Китобхона* | *Истифодашаванда аст* |
| *6* | *Сартарошхона* | *Истифодашаванда аст* |
| *7* | *Купрӯк №1* | *Коршоям аст* |
| *8* | *Мағоза - 2 адад* | *Дар деҳа ду адад мағозаҳои хусусӣ бо фурӯши молҳои ниёзи мардум хизмат мерасонанд* |
| *9* | *Сохтмони роҳҳои дохилии деҳа* | *Аксари роҳҳои дохили деҳаи Гулистон бад мебошад. Дар фасли баҳор ва замистон аз ҳисоби кулмакҳои болои роҳ рафтуомади сокинони деҳа, мактаббачаго ва воситаҳои нақлиёт мушкил мешавад. Дар фасли тобистону тирамоҳу бошад чангу хоки роҳхо сабаби бемориҳо ва нороҳатии сокинони деҳа мешавад. Роҳҳои дохилии деҳа ба асфалтпуш кардан ниёз дорад.* |

Эҳтиёҷот ба хизматрасониҳои нави инфрасохторӣ

|  |  |  |
| --- | --- | --- |
| № б/т | Инфрасохтори нави нақшавӣ | Дараҷаи таъсири инфросохтори нав ба сатҳи зиндагии мардум |
| *1* | *Боғчаи бачагона* | *Хизматрасонии хуб, босифат ва саривақтӣ ба аҳолии деҳа, сарфаи маблағҳои хонаводаҳо* |
| *2* | *Корхонаҳои хурди соҳибкорӣ* | *Ташкили ҷойҳои нави корӣ барои занҳо ва ҷавонон, даромади пулӣ ба хонаводаҳо, ғанӣ гардонидани бозорҳои дохилӣ бо молу маҳсулоти истеҳсоли ватанӣ. кам шудани шумораи муҳоҷирони меҳнатӣ ва бекорон, таъсир ба сатҳи камбизоатии аҳолӣ* |
| *3* | *Сохтмони роҳҳои дохилии деҳа* | *Дастрасии сокинони деҳа ба роҳҳои асфалтпуш, беҳтар шудани шароити рафтуомади аҳоли ва воситаҳои нақлиёт, беҳтар шудани вазъи санитарӣ – гигиенӣ дар деҳа* |

* 1. Фавти кӯдакон, сатҳ ва сабабҳои бемориҳои сироятӣ; (Пешниҳоди маълумоти аз ҷомеа гирифташуда дар бораи сабабҳои эҳтимолии сатҳи баланди бемориҳои сироятӣ, эпидемияҳо ва марги кӯдакон ва модарон).

|  |  |  |  |
| --- | --- | --- | --- |
| № б/т | Номгӯи бемориҳои сироятӣ | Шумораи фавтидагон дар 2 соли охир | Сабабҳои  бемориҳо |
| *1* | *Бемории шадиди рудаву меъда* | *-* | *Риоя накардани гигиенаи шахсӣ* |
| *2* | *Бемории шадиди роҳҳои нафас* | *-* | *Аз ҳисоби вирус, аз шахси бемор ба шахси солим гузаштани касал, шамолхӯрӣ* |
| *3* | *Сурхча* | *-* | *Эпидемия, бо ҳаво ва қатрагӣ аз шахси бемор ба шахси солим гузаштани касал* |
| *4* | *Гулафшон* | *-* | *Эпидемия, бо ҳаво ва қатрагӣ аз шахси бемор ба шахси солим гузаштани касал* |
| *5* | *Фалаҷшавӣ* | *-* | *Иммунизатсия нашудани кӯдак* |
| *6* | *Каронавирус (COVID 19)* | *-* | *Пандемия, бо ҳаво ва қатрагӣ аз шахси бемор ба шахси солим гузаштани касал* |

* 1. Мавҷудияти табақаи осебпазири аҳолӣ: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд; (Маълумоте, ки аз ҷамоат дар бораи гурӯҳҳои осебпазир гирифта шудааст, бо нишон додани манбаи даромади онҳо тавсиф кунед. Сифати хизматрасоние, ки аз ҷониби давлат расонида мешавад. Барои ин аҳолӣ маълумотҳои оморӣ пешниҳод кунед.).

|  |  |  |  |  |  |
| --- | --- | --- | --- | --- | --- |
| № б/т | Маълумот | Ченак | Нишон-диҳанда | Манбаи даромади онҳо | Имтиёзҳо аз тарафи давлат |
| 1 | *Шумораи хонаводаҳои бесаробон (зан сарвари оила)* | *оила* | *8* | *Нафақаи бесаробон, даромад аз хоҷагии хусусӣ* | *Пардохти нафақапулӣ* |
| 2 | *Шумораи оилаҳои серфарзанд* | *оила* | *2* | *Даромад дар шакли музди меҳнат, даромад аз хоҷагии хусусӣ* |  |
| 3 | *Шумораи маъюбон* | *оила* | *20* | *Нафақапулӣ* | *Пардохти нафақапулӣ* |

* 1. Шуғл, манбаъҳо ва сатҳи даромади аҳолӣ; (Маълумотро дар бораи сатҳи шуғл аз рӯи намуди шуғл нишон диҳед. Бо истифода аз диаграммаҳои даврӣ манбаъҳои даромад ва даромади миёнаи ҳар як сокини ҷамоатро бо сомонӣ нишон диҳед. Ҳангоми ба даст овардани маълумот дар байни мактаббачагон аз усули «тартиби рӯз» истифода баред).

Маълумот дар бораи сатҳи шуғли аҳолӣ ва даромади он дар шакли музди меҳнат, ҳаққи хизматрасонӣ.

|  |  |  |  |  |
| --- | --- | --- | --- | --- |
| № б/т | Номгӯи шуғл | Нишондиҳанда (нафар) | Даромади миёна дар як моҳ (сомонӣ) | Даромади миёнаи як сокини ҷомеа аз руи шуғл (сомонӣ) |
| *1* | *Зиёиён* | *67* | *800* | *62400* |
| *2* | *Кишоварзон* | *277* | *380* | *304380* |
| *3* | *Кироякорон* | *180* | *1400* | *393400* |
| *4* | *Муҳоҷирон* | *84* | *2000* | *184000* |
| *5* | *Соҳибкорон* | *24* | *2000* | *48000* |
|  | *Ҳамагӣ* | *632* | х | х |

Манбаҳои даромади аъзоёни ҷомеа:

* Музди меҳнат (музди кор, ҳаққи хизматрасонӣ);
* Аз фаъолияти сохибкорӣ
* Аз фурӯши мол, маҳсулот, чорво, парранда, моҳӣ ва ғайра;
  1. Нишондиҳандаи ҳиссаи самтҳои асосии хароҷот аз ҳисоби буҷаи солонаи оила. (Самтҳои асосии хароҷоти оилаи миёнаро дар маҳал нишон диҳед. Самтҳои хароҷотро таҳлил кунед).

Хароҷоти буҷаи оилаи миёна дар як сол (сомонӣ)



* 1. Сабабҳо ва сатҳи бекорӣ дар ҷомеа; (Бо истифода аз усули диаграмма сатҳи маълумотнокии аъзоёни ҷомеаро нишон диҳед. Сабабҳо ва сатҳи бекориро муайян кунед. Дар бораи роҳҳои ҳалли мушкилоти бекорӣ аз аҳли ҷомеа пурсед. Тақвими кори мавсимиро пешниҳод кунед).

Нишондиҳандаҳои сатҳи бекорӣ дар деҳаи Гулистони ҷамоати Зарбдор



Сабабҳои бекории аҳолии қобили меҳнат дар деҳа:

* *Кам ё набудани ҷойҳои корӣ;*
* *Музди меҳнати паст.*

Роҳҳои ҳалли мушкилот:

* *Ташкили корхонаҳои истеҳсолӣ;*
* *Ташкили ҷойҳои нави корӣ.*

2.7. Тавсифи нишондиҳандаҳои камбизоатӣ ва гурӯҳбандии сокинони ҷамоат аз рӯи сатҳи зиндагӣ; (Нишондиҳандаҳои камбизоатиро, ки худи сокинон муайян кардаанд, нишон диҳед. Ин нишондиҳандаҳоро таҳлил кунед. Барои нишон додани сатҳи камбизоатии аҳолӣ аз диаграммаҳои даврашакл истифода баред*).*

Гурӯҳбандии камбизоатоҳо

**III. Дараҷаи ягонагии сокинони ҷомеа ва/ё ихтилофҳои дохилии онҳо** (Маълумотеро, ки дар бораи амалҳои муштарак дар ҷомеа ба ҳалли мушкилоти ҷомеа нигаронида шудааст, дар бораи ташаббускорони амалҳои муштарак тавсиф кунед. Назари худи сокинонро дар бораи натиҷаи ин амалҳо ва дараҷаи қаноатмандии онҳо баён кунед. Агар дар ҷомеа низоъҳои дохилӣ вуҷуд дошта бошанд, сабаби ин низоъҳоро нишон диҳед).

*Банақшагири ва иҷрои корҳои дастаҷамъона ба монанди:*

* *Тоза кардани ҷӯйборҳо ва кучаву роҳравҳо;*
* *Сангфарш кардани кӯчаҳо;*
* *Таъмири қубурҳои таъмини оби нӯшокӣ;*
* *Таъмири системаи таъмини барқ; (иваз кардани равғани трансформатор, иваз кардани симчубҳо, ноқилҳои барқӣ);*
* *Сохтмони хати оби нӯшокӣ бо саҳми ҷомеа ва шахсони саховатманд;*
* *Саҳмгузории шаҳрвандони алоҳида ё волидайн дар таъмири муассисаҳои таҳсилоти миёнаи умумӣ, муассисаи томактабӣ ва ғайра;*
* *Иштирок дар ҷашну маросимҳои миллӣ.*

1. **Масъалаҳои афзалиятноки ҷомеа;** (Масъалаҳоеро, ки ҷомеа муайян кардааст, тавсиф кунед. Сабабҳои мушкилот ва роҳҳои ҳалли онҳоро муайян кунед).

|  |  |  |
| --- | --- | --- |
| № б/т | Сабабҳои мушкилот | Роҳҳои ҳалли мушкилот |
| *1* | *Бад будани роҳҳои дохили деҳа ва валангор шудани онҳо* | *Сохтмони роҳҳои дохили деҳа* |
| *2* | *Аз кор баромадани системаи таъмини барқ, фарсуда шудани симчубҳо ва ноқилҳо, торик будани кучаҳо* | *Барқарорсозии системаи таъмини барқ, чароғонкунонии кучаҳо* |

1. **Таҳлили захираҳои мавҷуда барои ҷалби онҳо ба ҳалли мушкилоти ҷомеа;** (Рӯйхати захираҳоеро, ки ҷомеа муайян кардааст, ки метавонанд ба ҳалли мушкилот равона карда шаванд. Усули матритсаро барои муайян кардани хоҳишҳои ҷомеа ва афзалият додани ин захираҳо истифода баред).

|  |  |  |
| --- | --- | --- |
| № б/т | Номгуи мушкилот | Захираҳои ҷомеа оид ба ҳалли мушкилот |
| *1* | ***Иншоотҳои иҷтимоӣ инфросохторӣ:***     * *Сохтмони роҳҳои дохили деҳа;* * *Барқарорсозии системаи таъмини барқ;* * *Сохтмони роҳҳои дохили деҳа.* | * *Захираи неруҳои инсонӣ, (роҳбарикунанда);* * *Заҳираҳои меҳнатӣ, (қувваҳои корӣ);* * *Захираҳои табии, (замин, об);* * *Захираҳои физикӣ, (инфросохтори солим, техника, механизмҳо, асбобҳои корӣ)* * *Захираҳои молиявӣ, (саҳмгузории молию пулии ҷомеа).* |
| *2* | ***Иншоотҳои ӣҷтимоӣ- иқтисодӣ:***     * *Боғчаи бачагона;* * *корхонаҳои хурди соҳибкорӣ.* | * *Заҳираи неруҳои инсонӣ;* * *Захираҳои меҳнатӣ;* * *Захираҳои физикӣ;* * *Захираҳои молиявӣ.* |

**VI. Потенсиали институтсионалии ҷомеа ва роҳбарони он.** (Нишондиҳандаҳои иқтидори институтсионалии ҷомеа ва роҳбарони кунуниро пешниҳод кунед. Меъёрҳои роҳбарии аъзоёни ҷомеаро муайян кунед).

*Дар деҳаи Панҷосиёби поён аз ҷумлаи неруҳои инсонӣ: - зиёиён, шахсони дар мақоми роҳбаркунанда, нафароне, ки иқтидор, қобилияти кор бо ҷамоаро доранд:*

*Маълумот оид ба захираҳо, нерӯҳои инсонии деҳаи Панҷосиёби поён*

|  |  |  |
| --- | --- | --- |
| № б/т | Захираҳо | Меъёрҳои роҳбарии аъзоёни ҷамоа |
| *1* | *Раиси кумитаи маҳалла* | *Идоракунии умиумии ҷомеа, ташкил ва гузаронидани ҷамъомадҳо, ҷашну маъракаҳо, ҷалби ҷомеа дар корҳои дастаҷамъона* |
| *2* | *Кумитаи занон* | *Кор бо занон, ҷалби занҳо оид ба иштирок онҳо дар чорабиниҳои деҳа,* |
| *3* | *Раиси КЛД* | *Баррасӣ, муҳокима, қабул ва пешниҳоди зерлоиҳаҳо, дастгирӣ ва намояндагии ҷомеаҳо дар раванди татбиқи зерлоиҳаҳо* |
| *4* | *НҶ* | *Назорат аз рафти иҷрои корҳои сохтмонӣ, пур кардани анкетаҳои баҳодиҳӣ, ҳисоботдиҳӣ* |

**VII. Дараҷае, ки ҷомеа дар пойдории натиҷаҳои лоиҳа иштирок мекунад.** (Бо истифода аз усулҳои PRA (таҳлили натиҷаҳои лоиҳа), муайян кардани қобилиятҳо ва қобилиятҳои ҷомеа барои дарбар гирифтани натиҷаҳои зерлоиҳаи имконпазир).

*Иштироки ҷомеа дар нигоҳдории натиҷаҳои лоиҳа*

*Аҳли ҷомеа нақшаи истифодабарӣ ва нигоҳдории лоиҳаро дар якҷоягӣ таҳия намуда, барои кам кардани сатҳи хавфҳо (корношоям шудан) чораҳо меандешанд. Аз ҷумлаи аъзоёни ҷомеа ду-се нафарро барои истифодабарӣ ва назорати фаъолияти лоиҳа интихоб ва вобаста менамоянд. Аз истифодабарандагони лоиҳа маблағ (пардохти ҳаққи хизмат) ҷамъоварӣ карда мешавад. Кумитаи лоиҳавии деҳа тартиби баҳисобгирӣ ва истифодабарии маблағҳои ҷамъоваришударо муайян менамоянд. Таъмир ва дар ҳолати корӣ нигоҳ доштани иншооти лоиҳавӣ аз ҳисоби маблағҳои пулии ҷомеа пардохт карда мешаванд. Бо мақсади паст кардани сатҳи хавфҳо, бо ҷалби мутахассиси соҳавӣ нигохубини техникии иншоотҳои лоиҳавӣ анҷом дода мешавад.*

**VIII**. **Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.** (Баҳодиҳии аъзоёни ҷомеаро оид ба барномаҳое, ки аз ҷониби дигар донорҳо амалӣ карда мешаванд, тавсиф кунед. Ин маълумот барои пешгӯии амалҳои минбаъдаи БМИМТ дар ҷомеа зарур аст).

|  |  |  |  |  |
| --- | --- | --- | --- | --- |
| № б/т | Номи лоиҳа | Маблағгузор | Маблағ (сомонӣ) | Натиҷаи иҷро |
| - | *-* | *-* | *-* | *-* |

**IX.** **Муайян кардани нерӯ ва нақши мақомоти ҳокимияти маҳаллӣ дар ҳалли мушкилоти ҷамъият.** (Инъикоси андешаи сокинон дар бораи иқтидори мақомоти маҳаллӣ, ҷойгоҳ ва нақши онҳо дар ҳалли мушкилоти иҷтимоӣ).

*Мақомоти худидоракунии шахрак ва деҳот дар ҷамоати Зарбдор оид ба ҳалли мушкилоти ҷомеа нақши муҳим дорад. Ҷамоат аз рӯи шароит ва имконияҳои ҷойдошта оид ба рушд ва пешрафти ҷомеаҳои қаламрави худ доимо саъю кӯшиш менамояд. Дар пайдо кардани сармоягузориҳҳои эҳтимолӣ нақшаҳо таҳия карда, шахсони масъулро барои иҷро сафарбар менамояд. Сохторҳои мақомоти маҳаллӣ дар таъмини ҳуҷҷатгузориҳои шаҳрвандон, қабули дархостҳо ва ҳалли мушкилоти онҳо вазифадор ҳастанд.*

**X.** **Намунаи нақшаи амали ҷомеа;** (Бо фаъолон ва пешвоёни ҷомеа кор кунед, то нақшаи амалии ҷомеаро барои ҳалли масъалаҳои афзалиятноки ҷомеа таҳия кунед).

Нақшаи амали якҷояи ҷомеа дар ҳалли масъалаҳои афзалиятнокӣ деҳаи Гулистон

***А) Бо захираҳои дохилии ҷомеа***

* *Таҳлил ва баҳодиҳӣ ба захираҳои дохилии ҷомеаи деҳа;*
* *Муайян кардани мушкилоте, ки бо ҷалби захираҳои дохилӣ имкони иҷро дошта бошанд.*
* *Таҳияи нақшаи харҷнома оид ба амалҳои муштараки ҷомеа;*
* *Вобаста кардани шахсони масъул дар иҷрои масъалаҳои ҳалталаб; (хариди масолеҳи зарӯрӣ, ҷалби қувваи корӣ ва ғайра);*
* *Иҷрои корҳои сохтмонӣ, кандан, сохтан, васл кардан ва дигар амалҳо;*
* *Назорат, баҳодиҳӣ ва қабули иншооти лоиҳавӣ.*

***Б) Бо ҷалби сармоягузориҳои беруна***

* *Муайян кардани эҳтиёҷоти афзалиятнок (дараҷаи аввал);*
* *Таҳияи нақшаи харҷнома дар асоси пешниҳоди зерлоиҳавӣ;*
* *Вобаста кардани шахсони масъул оид ба таҳияи пешниҳоди зерлоиҳавӣ;*
* *Пайдо кардани сармоягузор (донор)-и эҳтимолӣ.*

**XI. Таҳлили умумӣ ва хулосаҳои тадқиқот. Мутобиқати ин ҷомеа ба меъёрҳои интихоб.** (**Барои ҳама бахшҳои тадқиқот хулосаҳо диҳед).**

Таҳлили умуми оид ба маълумотҳои демографӣ, мавҷудият ва рушди инфросохторҳои маҳаллӣ, ҳолати истифодабари ва коршоямии иншоотҳои мавҷудбударо дар деҳаи Гулистони ҷамоати Зарбдор шаҳри Кӯлоб таҳлил карда хулосаҳо дода мешавад:

*Деҳаи Гулистон яке аз деҳаҳои ҷамоати Зарбдор ҳисоб меёбад аз ин ҳисоб иншоотҳои инфросохторӣ ба монанди бунгоҳи тиббӣ, системаи таъмини об, барқ, китобхона ҳастанд ва кору фаъолият доранд. Қайд кардан зарур аст, ки иншоотҳои номгиршуда баъди хизмати солҳои тӯлонӣ корношояму таъмирталаб шудаанд.*

Таҳлили сатҳи зиндагонии аҳолии деҳаиГулистон

* *Инфросохторҳои мавҷудбуда дар алоҳидагӣ арзёби шуда, ҳолати онҳо шарҳ дода шудааст ва инчунин талаботи ҷомеа ба навъҳои дигари хизматрасониҳои ӣчтимоию иктисодӣ муайян карда шудааст. Татқиқотчиён дар хулосаеанд, ки иншоотҳои мавҷудбуда таъмиру бозсозӣ карда шуда, талаботи ҷомеа ба инфросохторҳои нав ба инобат гирифта шаванд.*
* *Дар деҳа ҳолати фавти кӯдакон аз сабаби касалиҳои сироятӣ ба қайд гирифта шудааст.*
* *Дар деҳа 8 хонаводаҳои бесаробон, 2 хонаводаи серфарзанд ва 20 нафар маъюбон истиқомат доранд ва онҳо бо нафақаи иҷтимоӣ таъмин ҳастанд ва шӯрои маҳалла аз ҳоли онҳо доимо бохабар аст.*
* *Самтҳои асосии хароҷоти оилаи миёнаро дар маҳал таҳлил карда муайян кардем, ки 48%-и даромадҳои хонавода барои таъмини озуқа ва 24% барои хариди либоса ҳарҷ карда мешавад.*
* *Шуғл, манбаъҳо ва сатҳи даромади аҳолӣ. Аз нишондод ва таҳлили диаграммаи шӯғл маълум мешавад, ки 44%-и қувваҳои қобили меҳнат ба гурӯҳи кишоварзон ва 24% ба гурӯҳи кироякорҳо таалуқ доранд. Манбаҳои асосии даромади сокинони деҳа дар шакли музди меҳнат ва аз ҳисоби фуруши молу маҳсулот мебошад. Сатҳи даромади сокинони деҳа аз руи шуғл: муҳоҷирони меҳнати 2000 сомонӣ, кироякорҳо 1400 сомонӣ ва зиёиён 800 сомониро дар як моҳ ташкил медиҳад.*
* *Сабабҳои бекории аҳолии қобили меҳнат ва роҳҳои ҳалли мушкилот таҳлил карда шуд ва маълум гардид, ки набудани корхонаҳо, ҷойҳои корӣ ва паст будани музди кор яке аз сабабҳои асосии бекорӣ ва ташкили корхонаҳо, кушодани ҷойхои нави корӣ бо музди меҳнати мевоффиқ, роҳи таъсир ба бекорӣ ҳисоб меёбанд.*
* *Гурӯҳбандии сокинони деҳа ва нишондиҳандаҳои камбизоатӣ. Маълумоти диограмаи гурӯҳбандии сокинони деҳа аз руи сатҳи зиндагӣ нишон медиҳад, ки 10%-и сокинони деҳа ба гурӯҳи сарватмандон, 68% ба гурӯҳи миёнаҳолон ва 22% ба гурӯҳи камбизоатон шомиланд.*

**XII.Тавсияҳо барои идома додани кор бо ин ҷомеа.**

*Татқиқот оид ба хусусиятҳои иҷтимоӣ, иқтисодӣ инчунин таҳлилҳо оид ба гурӯбандии аҳолии ҷомеа бо нишон додани сабабҳои камбизоатӣ, муайян кардани захираҳои дохили ва интихоби афзалиятҳои деҳа гузаронида шуда, тавсияи татқиқотчиён оид ба идома додани кор бо ҷомеаи деҳаи Гулистон чунин аст:*

* *Дар ҳалли мушкилоти ҷомеа вобаста ба интихоби зерлоиҳаҳои грантӣ кӯмаки беруна (ташкилотҳои кӯмакрасон) зарур аст;*
* *Захираҳои дохилии ҷомеаи Гулистон дар ҳалли мушкилиҳои ҷомеа нокифоя мебошанд. Ҷомеаи деҳаи Гулистон бо захираҳои дохилии худ имкон дорад мушкилиҳои каммасрафро нақшагирӣ ва иҷро намояд (таъмири ҷории системаи таъмини барқ, таъмири ҷории системаи таъмини оби нӯшокӣ, тоза кардани ҷӯйборҳои дохили деҳа, тоза кардани партовгоҳҳо, саҳмгузорӣ дар таъмири хурди синфхонаҳои мактаб ва ғайраҳо);*
* *Эҳтиёҷоти сокинони деҳаи Гулистон ҷамоати Зарбдорро ба инобат гирифта, идома додани кори лоиҳаро бо ин ҷомеа зарур мешуморем.*

Ҳисоботи мазкур тибқи методологияи БМИМТ тартиб дода шуда, дар ҷаласаи умумии ҷомеа баррасӣ ва тасдиқ карда шудааст.

«\_\_\_\_» \_\_\_\_\_\_\_\_\_\_\_\_\_\_\_\_\_ 20 \_\_\_\_\_\_\_ сол.

Менеҷери БМИМТ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Намоянда\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ном ва номи падар имзо